CELEX: 62012CN0071
Language: lv
Date: 2012-02-10 00:00:00
Title: Lieta C-71/12: Lūgums sniegt prejudiciālu nolēmumu, ko 2012. gada 10. februārī iesniedza Qorti Kostituzzjonali (Malta) — Vodafone Malta Limited un Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi , un L-Awtorità ta' Malta dwar il-Komunikazzjoni

21.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 118/16
            
         Lūgums sniegt prejudiciālu nolēmumu, ko 2012. gada 10. februārī iesniedza Qorti Kostituzzjonali (Malta) — Vodafone Malta Limited un Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi, un L-Awtorità ta' Malta dwar il-Komunikazzjoni
   
   (Lieta C-71/12)
   2012/C 118/25
   Tiesvedības valoda — maltiešu
   
      Iesniedzējtiesa
   
   
      Qorti Kostituzzjonali
   
   
      Lietas dalībnieki pamata procesā
   
   
      Prasītāji: Vodafone Malta Limited, Mobisle Communications Limited
   
   
      Atbildētāji: L-Avukat Ġenerali, Il-Kontrollur tad-Dwana, Il-Ministru tal-Finanzi, un L-Awtorità ta' Malta dwar il-Komunikazzjoni
   
   
      Prejudiciālie jautājumi
   
   Vai Eiropas Parlamenta un Padomes 2002. gada 7. marta Direktīva 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva) un jo īpaši tās 12. un/vai 13. panta noteikumi liedz dalībvalstīm piemērot finanšu slogu mobilo telefonsakaru operatoriem (turpmāk tekstā — “operatori”), proti:
   
               a)
            
            
               nodokli, sauktu par akcīzes nodokli, ko ievieš ar valsts tiesību aktu starpniecību;
            
         
               b)
            
            
               [to] aprēķina kā procentuālu daļu no maksājumiem, ko mobilo telefonsakaru operatori piemēro lietotājiem, kuri izmanto šo operatoru sniegtos pakalpojumus, izņemot pakalpojumus, attiecībā uz kuriem ir paredzēts izņēmums tiesību aktos;
            
         
               c)
            
            
               nodokli, kuru lietotāji katrs atsevišķi maksā mobilo telefonsakaru operatoriem, un šo apmēru visi operatori, kas piedāvā mobilo telefonsakaru pakalpojumus, vēlāk nodod muitas kontrolierim, šī naudas summa ir jāmaksā tikai operatoriem, nevis citiem uzņēmumiem, tai skaitā tiem, kas nodrošina citus elektronisko komunikāciju tīklus un pakalpojumus?